Grifai

### **Apie Grifus**

Grifai – didingi paukščiai liūto kūnu ir erelio galva bei snapu. Jie senų senovėje karaliavo Argo pasaulyje, kol neperleido žemių nuotykių ieškotojams. Tačiau nuotykių ieškotojai neprižiūrėjo žemės taip, kaip norėjo grifai, todėl jie sugrįžo!

Grifų **tikslas** – palaikyti šiame pasaulyje tvarką, grožį, garbę.

Jų **užduotys**:

1. tvarkyti Argo pasaulį;
2. puoselėti grožį;
3. medžioti pamirštus turtus ir ginti juos. Grifai gyvena Grifindorijoje ir itin saugo savo teritoriją.

### **Grifų ambasada**

Grifai nuo šiol turi ambasadą. Shop rajone pirmas pastatas iš kairės. Pirmajame aukšte galite rasti visą informaciją, kurios Jums reikia.

## Įrašai

2021 01 30

*"Gražią, niekuo neypatingą dieną visi Argo žaidėjai staiga pajautė kažkokį neaiškų vėjo dvelksmą. Jausmas toks, tarsi kažkas kažkur įvyko magiško... Senieji šios žemės protėviai dar galėjo suprasti, kas tai. Tačiau tos kartos nebėra ir dabartiniai gyventojai nesuprato, kas čia įvyko. Ir kai atrodo, kad jau viskas aplinkui tylu, ramu, visų ausyse suzvimbo tylus, bet narsus balselis: „Grifai“..."*

2021 02 05 atsirado Grifai.

*"Ir tada, kai Argo gyventojai pajuto nepaaiškinamą dvelksmą, kažkur atsirado nauja bendruomenė...* **Grifai**."

2021 02 17

Pasklido gandai, kad šiandien pasipildė grifų bendruomenė dvejais naujais grifais! Dabar ši didingų paukščių grupė šiltesnė ir stipresnė.

2021 02 19

Šiandien grifų bendruomenėje jau penki žmonės! Visi grifų nariai labai laimingi ir pasiruošę didingam augimui!

2021 03 14

Šiandien, 20:00, prie parduotuvių rajone esančio deimantų kalno, Grifai (Afroditė, Avasko, Paulito) susitiko su Babilonijos fašistinės konstitucinės monarchijos Didžiuoju Lamu, Kancleriu ir dvejais jų sargybiniais. Buvo aiškinamasi, kaip spręsti iškilusį konfliktą. Adikas buvo pateikęs Grifams kaltinimus dėl įsikūrimo Babilonijos fašistinės konstitucinės monarchijos žemėse. Dėl įvykusių nesusipratimų abi pusės pasikalbėjo ir nusprendė pasirašyti nepuolimo sutartį. Sutartis šiuo metu rengiama Babilonijos fašistinės konstitucinės monarchijos atstovų. Laukime tęsinio...

2021 04 19

Šią nuostabią pavasario dieną Argo pasaulyje vyko įprasti darbai. Tačiau ne visiems viskas buvo įprasta. Grifų bendruomenę šiandien papildė dar vienas nuostabus žmogus ir jau yra 9 nuostabūs Grifai. Taip pat Grifai jau siekia kitą savo raidos etapą... Grifindorijoje pastačius didingą Grifo statulą, ore pasklido magiškas vėjo dvelksmas. Kas gi tai? Grifai žino...

2021 04 27

Magiškas vėjo gūsis vėl pasklido po visą Argo žemę. Sklinda gandai, kad didingoji Grifė, vienintelė likusi Grifų šeimos atstovė, pasirodė Grifų bendruomenės nariams. Jie, kaip viena stipri šeima, vienas kumštis, susitiko su Grife, kuri jiems pranešė apie dvi svarbias žinias. **Pirmoji.** Grifų bendruomenė sulaukė kito savo etapo ir Grifė jau pradeda siųsti nurodymus, kurias Argo žemių vietas reikia sutvarkyti. **Antroji.** Kažkas Argo žemėse vyksta ne taip, kaip turėtų būti ir Grifams reikia tai išspręsti. Kas gi čia bus..?

2021 04 30

Grifė pateikė Grifų bendruomenei pirmąsias koordinates ir jie išvyko į pirmąją ekspediciją! Buvo liepta grąžinti gamtą ir senus, neprižiūrėtus, niekam nereikalingus namus nugriauti. Grifai susitvarkė su šia užduotimi puikiai! Tačiau... tai dar ne viskas. Vykdami į ekspediciją, visai šalia Grifės nurodytos vietos buvo neatpažįstamas, skraidantis objektas. Grifai pasimetę nesuprato, kas tai per daiktas. Bandę apžiūrėti šį nuostabų daiktą, Grifai netikėtai užtiko jų šeimininką... Po įtarimų, susipažinimo ir skanios arbatos keliauninkas Dzovano Shelredi pasiprašė apsilankyti Grifindorijoje, mat jis nori aprašyti nuostabias Grifų žemes. Grifai sutiko, tačiau su viena sąlyga. Kol Dzovano svečiuosis pas Grifus ir pildys savo užrašus, laivas bus pririštas Grifų teritorijoje ir saugomas. Tik grifams patvirtinus Dzovano užrašus ir leidus juos laikyti pas save, laivas bus atrištas ir grąžintas Dzovano. Ir keliauninkas sutiko! Jis ne tik sutiko su tokiomis sąlygomis, bet ir padėjo Grifams atlikti jų užduotį – grąžinti gamtą. Grifai laukia Dzovano Shelredi svečiuose šeštadienio vakarą...

2021 05 01

Grifindorijoje liko stovėti tuščias stalas. Šiandien prie šio stalo sėdėjo pirmieji Grifindorijos svečiai: vienuoliai, gavę pakvietimą Vienuolyno gimtadienio proga, ir Dzovano Shelredi, pasiprašęs pakeliauti čia. Vakarienė nebuvo maloni. Grifai, pajautę grėsmę bei nepagarbą Grifų vertybėms, turėjo išprašyti vienuolius išeiti. Grifai su vienuoliais daugiau nebebus draugai. O kas bus su Dzovano..?

Šiandien vyko įprastinė ginkluotės patikra esanti ties grifų ribomis. Testuojant vieną iš raketų dėl neaiškių priežasčių ji pradėjo paleidimo procesą. Kompiuteriai užfiksavo kad raketa nutaikė tiesiai į grifų kaimelio vidurį. Skubant raketą kaip nors suvaldyti ji paleido savo variklius ir pradėjo kilti. Raketą bandyta susprogdinti nuotoliniu būdu, tačiau kompiuteris vistiek neatsakė. Buvo tik du dalykai, kuriuos buvo galima padaryti: bandyti numušti su priešlėktuvinais ginklais arba bandyti pakeisti skrydžio kryptį. Laimė, kompiuteris suregavo ir trupti pakeitė skrydžio kryptį. Bet to užteko kad raketa pakeistu kryptį nuo šiaurės (ten kur grifai gyvena) į pietus. Po kelių minučių tolumoj virš vandens buvo pamatytas sprogimas. Grupė greitai nuvyko į sprogimo vietą, kur rado vos keletą raketos dalių plaukiojančių vandens paviršiuje. Likusios dalys arba nuskendo, arba buvo išgarintos sprogimo metu. Po šio įvykio antroji raketa buvo greitai nuginkluota, kuras pašalintas, o pats korpusas išardytas. Aiškinamasi kas galėjo sukelti tokią problemą. Bet vienas iš testuotojų pranašė kad testavimo metu aplink skraidė nemažai bičių....